ΓΡΑΠΤΗ ΕΡΩΤΗΣΗ E-0004/01

υποβολή: Alexander de Roo (Verts/ALE) προς την Επιτροπή

(17 Ιανουαρίου 2001)

Θέμα: Αύξηση της χωρητικότητας της τεχνητής λίμνης Γιέσα

Ως μέρος του νέου σχεδίου της διαχείρισης τωνδάτινων πόρων, η ισπανική Κυβέρνηση σκοπεύει να αυξήσει τη χωρητικότητα της τεχνητής λίμνης Γιέσα στην επαρχία Ουέσκα στον ποταμό Αραγόν. Εάν επεκταθεί αυτή η τεχνητή λίμνη θα πλημμυρίσει επιπλέον 4808 εκτάρια και θα κοστίσει 37 000 εκατ. πεσέτες (222,37 εκατ. ευρώ).

Το σχέδιο για την αύξηση της χωρητικότητας της τεχνητής λίμνης Γιέσα έχει δεχθεί πολλές επικρίσεις από ένα ευρύ φάσμα ενδιαφερομένων. Έχει εκδοθεί πρόσκληση για τηνποβολή προσφορών για την εκτέλεση του έργου αλλά επί του παρόντος κατά αυτής εκκρεμεί διοικητική προσφυγή λόγω σοβαρών παρατυπιών κατά τη διαδικασία αξιολόγησης των επιπτώσεων στο περιβάλλον.

Μπορεί η Επιτροπή να επιβεβαιώσει ότι το έργο θα πλημμυρίσει ένα μεγάλο μέρος του Φοθ δε Σίγες που προστατεύεται από το διάταγμα 85/1990 της περιφερειακής κυβέρνησης της Αραγονίας διότι περιλαμβάνει 69 εκτάρια παραποτάμιας βλάστησης η οποία θεωρείται σημαντικού οικολογικού ενδιαφέροντος και θα πρέπει να προστατευθεί, βάσει της οδηγίας περί οικοτόπων; Ποια μέτρα έχει λάβει η Επιτροπή για την εγγύηση της προστασίας του περιβάλλοντος, της πανίδας και της χλωρίδας αυτής της περιοχής; Είναι πλήρως ικανοποιητικός ο κατάλογος των οικοτόπων κοινοτικής σπουδαιότητας για την περιοχή της Αραγονίας όπως προτείνεται μέχρι σήμερα;

Μπορεί η Επιτροπή να επιβεβαιώσει ότι έχουν σημειωθεί παρατυπίες κατά τη διαδικασία αξιολόγησης των επιπτώσεων στο περιβάλλον βάσει της νομοθεσίας της ΕΕ; Ποια μέτρα έχει λάβει η Επιτροπή για την εξασφάλιση πραγματοποίησης της δέουσας αξιολόγησης των επιπτώσεων στο περιβάλλον;

Η Επιτροπή έχει διερευνήσει το γεγονός ότι η ισπανική κυβέρνηση προσπάθησε να εξασφαλίσει χρηματοδότηση της ΕΕ για το εν λόγω έργο με το να το διαιρέσει σε διάφορα μικρά έργα αφού η αύξηση της χωρητικότητας της τεχνητής λίμνης δεν δικαιούτο χρηματοδότησης της ΕΕ; Θεωρεί η Επιτροπή ότι αυτή η διαδικασία αίτησης χρηματοδότησης είναι νομικώς αποδεκτή;

Απάντηση της κας Wallstrm εξ ονόματος της Επιτροπής

(15 Μαρτίου 2001)

Επιβάλλεται να διευκρινισθεί αρχικά ότι η περιοχή όπου πρέπει να κατασκευασθούν τα αναφερόμενα από το Αξιότιμο Μέλος του Κοινοβουλίου έργα, δεν έχει χαρακτηρισθεί από τις ισπανικές αρχές ως ζώνη ειδικής προστασίας για τα πουλιά δυνάμει του άρθρου 4 της οδηγίας 79/409/ΕΟΚ του Συμβουλίου της 2 Απριλίου 1979 σχετικά με τη διατήρηση των αγρίων πουλιών(1). Επίσης δεν πρόκειται για περιοχή που έχει χαρακτηρισθεί από την επιστημονική κοινότητα ως ζώνη ιδιαίτερης σημασίας για τα πουλιά δυνάμει της απογραφής που εκπονήθηκε το 1998 για λογαριασμό της Επιτροπής από εθνικούς εμπειρογνώμονες και την Birdlife.

Εξάλλου, η ζώνη αυτή δεν χαρακτηρίστηκε από τις ισπανικές αρχές και δεν εμφανίζεται στον εθνικό τους πίνακα για χώρους κοινοτικού ενδιαφέροντος που μπορούν να ενσωματωθούν μελλοντικά στο δίκτυο Natura 2000 δυνάμει της οδηγίας 92/43/ΕΟΚ του Συμβουλίου της 21 Μαΐου 1992 σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας(2). Πρέπει να σημειωθεί ότι η δήλωση περιβαλλοντικών επιπτώσεων του εν λόγω έργου επισημαίνει ότι η συμπληρωματική περιοχήπερχείλισης που θα προκύψει από την επέκταση τωνδάτων δεξαμενών της YESA δεν θα επηρεάζει τις ζώνες Natura 2000 που καταγράφονται στον προαναφερόμενο εθνικό πίνακα.

Η Επιτροπή δεν γνωρίζει τα θέματα που αναφέρει το Αξιότιμο Μέλος του Κοινοβουλίου σχετικά με το οικολογικό ενδιαφέρον της περιοχής Foz de Siges, περιοχής η οποία φαίνεται να καλύπτεται από κάποιο εθνικό καθεστώς προστασίας.

Δεν κρίνεται ως ικανοποιητικός προς το παρόν ο πίνακας οικοτόπων που παρουσιάζουν κοινοτική σημασία στην προτεινόμενη περιοχή της Αραγώνας. Η Αραγώνα χαρακτήρισε ως χώρο Natura 2000 το 6 % περίπου του εδάφους της. Ο αριθμός αυτός εκτιμήθηκε από την Επιτροπή σαφώς ανεπαρκής σε σχέση με τον οικολογικό πλούτο της περιοχής και με το προτεινόμενο ποσοστό για το σύνολο της χώρας (18 %).

Πρέπει να αναφερθεί κατά δεύτερο λόγο ότι η Επιτροπή εξετάζει κατά πόσο τηρείται το κοινοτικό περιβαλλοντικό δίκαιο του έργουπερύψωσης του φράγματος της Yesa στα πλαίσια της εξέτασης δύο καταγγελιών αναφερομένων στα ίδια θέματα.

Πρέπει επίσης να σημειωθεί ότι το εν λόγω έργοπεβλήθη σε διαδικασία αξιολόγησης περιβαλλοντικών επιπτώσεων δυνάμει της οδηγίας 85/337/ΕΟΚ του Συμβουλίου της 27 Ιουνίου 1985 σχετικά με την αξιολόγηση των επιπτώσεων ορισμένων δημοσίων και ιδιωτικών έργων επί του περιβάλλοντος(3). Η δήλωση περιβαλλοντικών επιπτώσεων ενεκρίθη από το Υπουργείο Περιβάλλοντος και δημοσιεύθηκε στην Επίσημη Εφημερίδα του κράτους στις 23 Απριλίου 1999.

Στα πλαίσια της εξέτασης της περίπτωσης αυτής, η Επιτροπή απευθύνθηκε στις ισπανικές αρχές ζητώντας τις παρατηρήσεις τους σε ό,τι αφορά το προαναφερόμενο έργο. Επειδή δεν ελήφθη απάντηση στην ορισθείσα προθεσμία, εστάληπόμνηση για το θέμα στις Ισπανικές αρχές.

Η Επιτροπή δεν είναι σε θέση να εκφρασθεί σε ό,τι αφορά τις αναφερόμενες από το Αξιότιμο Μέλος πιθανές παρατυπίες του Κοινοβουλίου, οι οποίες εξάλλου αποτελούν αντικείμενο δικαστικών διαδικασιών στα Ισπανικά δικαστήρια.

Η Επιτροπή πρότεινε τον Ιανουάριο 2001 την έκδοση μιας απόφασης αναφορικά με τη συγχρηματοδότηση, από το Ταμείο Συνοχής, ενός έργου εφοδιασμού σε νερό της πόλης της Σαραγόσας και 22 κωμοπόλεων ευρισκομένων στο πέρασμα του Έβρου, συνολικού ποσού 70 901 365. Οι εργασίες αφορούν την εγκατάσταση αγωγών από το φράγμα της La Loteta στη Σαραγόσα και σε άλλες κωμοπόλεις, αλλά δεν περιλαμβάνεται η μεταφορά του νερού από τα Πυρηναία όπως προβλέπεται στο αρχικό έργο.

Το εν λόγω έργο δεν περιελάμβανε ποτέ τη χρηματοδότηση της επέκτασης τωνδατοδεξαμενών της Yesa, ούτε και είχε με αυτό καμιά άμεση σχέση, εκτός από την κατασκευή αγωγών εκκινούντων από την Yesa έως την La Loteta. Οι επαφές με τις ισπανικές αρχές είχαν ως αποτέλεσμα τη συμφωνία για κάποιο άλλο έργο που αποσκοπεί στην επίλυση τωνπαρχόντων προβλημάτων στη Σαραγόσα και στις προαναφερόμενες κωμοπόλεις, χωρία ναπάρχει ανάγκη τοποθέτησης ενός τέτοιου αγωγού, και με την εγγύηση για εφοδιασμό σε νερό ικανοποιητικής ποιότητας.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 175 της 5.7.1985 όπως τροποποιήθηκε από την οδηγία 97/11/ΕΚ της 3 Μαρτίου 1997, ΕΕ L 73 της 14.3.1997.